ณ นิมมาน เลือกไม่ถูกละ จะเอาร้านอะไรดี ถึงกับต้องเลือกแล้ว เลือกอีก สรุปว่าร้านนี้ก็เป็นร้านที่ 3 จาก 9 ร้านที่กินในวันนี้ ณ เมืองเชียงใหม่

สำหรับร้าน Baking Mania ตั้งอยู่ที่ นิมมานซอย 13 อยู่ฝั่งติดศิริมังฯ หน้าโรงแรม Artel และสามารถจอดบริเวณโรงเเรมได้ เเต่เป็นมอไซจะสะดวกสุดดด

ที่นั่งในร้านมีไม่มาก รวมด้านใน ด้านนอก ไม่เกิน 15 ทีค่ะ ร้านบรรยากาศน่ารัก เคาเตอร์เชคอินโรงแรมก็อยู่ด้านใน รู้สึกคนจะเต็มตลอดเลยนะคะ 

ร้านนี้มีเครื่องดื่ม มีกาแฟสด มีเค้กต่างๆค่ะ อ่านรีวิวแล้วจึงต้องมาตามรอย โรลเครป

-Mix Berry Roll Crepe 90฿ โรลเครปสอดไส้ด้วยกล้วย 1 ผลและครีม ซึ่งตัวครีมโอเค ไม่หวานจัด ละมุนระดับปานกลาง ท๊อปปิ้งด้วยสตรอเบอรี่ มะม่วงสุด ต่างๆ เเละราดด้วยซิสสตรอเบอรี่อีกครั้ง คือมันสด มันอร่อย มันสดชื่นมาก เนื้อแป้งเครปก็โอเค คืองานดี 90฿ แบบนี้ คุ้มค่า เมนูนี้ 4/5

-เค้กช็อกโกแลต 80฿ เห็นหน้าตู้รวมๆอยู่ เห็นชิ้นนี้ชิ้นสุดท้าย เลยลองหน่อย เสิร์ฟมาคู่กับวิปครีมแสนอร่อย ตัวเค้กช็อกอันนี้เฉยๆ ชิ้นใหญ่ใช้ได้ เอาไป 3/5 พอค่ะ

โดยรวม ร้านน่ารัก นั่งชิวนานได้ คนไม่แน่นเว่อ เจ้าของร้านน่ารัก ^^ ราคาไม่แพง